**Fagpressen presentert for Leca Lock**

**- Imponerende. - Utrolig kjapt. - Dette gir konkurranse i markedet. Argumentene var mange da fagpressen fikk demonstrert nyheten Leca Lock på Webers Kompetansesenter.**

Som de første redaksjonene i landet, fikk fagpressen nylig demonstrert de nye blokksystemene som går under betegnelsen Leca Lock. De nye løsningene representerer bedre, enklere og langt raskere oppføring av murvegger både ute og inne. Faktisk mener faghandelen allerede at nyheten Leca Lettvegg vil revolusjonere byggingen av innvendige vegger. Fagpressen var ikke uenig.

**Leca Basic – Leca-blokk med not og fjær**

Leca Basic er en videreutvikling av den tradisjonelle Lecablokken, kjent og kjær for både håndverkere og selvbyggere etter mer enn 50 år i markedet og brukt i tusener på tusener av byggeprosjekter. Den nye blokka har not og fjær, som gjør muringen langt raskere og mer presist enn noen gang. I kombinasjon med en nyutviklet mørtel, Weber Murmørtel M5, blir arbeidet enklere. Denne nye mørtelen skal brukes til både muring og pussing, og kan påføres manuelt eller med pumpe. Leca Basic benyttes inne og ute, til bærende og ikke bærende vegger.

**Leca Lettvegg skal ikke mures, men limes**

Leca Lettvegg er et totalt nytt konsept. Som navnet indikerer, er den nye blokken spesialdesignet for bruk til innvendige ikke bærende vegger. Det unike med denne blokken er at den har not og fjær på alle fire sider. Det gjør det enkelt å bygge, og resultatet blir presist. Når blokken i tillegg ikke skal mures med mørtel, men limes med sementbasert lim, går oppføringen av en innervegg nesten utrolig raskt. Weber har utført tester som indikerer at en Leca Lettvegg er kjappere å bygge enn en tradisjonell lettvegg med gips og stenderverk. I tillegg får man med Leca Lettvegg en robust vegg med gode egenskaper når det gjelder brann og lyd og som motstår fukt og råte. I konseptet Leca Lettvegg inngår også at man ikke lenger trenger å pusse overflaten, den kan nå sparkles, noe som gjør arbeidet enda enklere og dermed raskere.

Anslagsvis bygges det 8 millioner kvm innervegger pr. år i Norge. Webers målsetting er at halvparten av dette skal bygges som robuste innervegger med Leca Lettvegg.

(foto: 1 Presse)

Representanter fra fagpressen fikk demonstrert Leca Lettvegg, det nye systemet for robuste innevegger.

(foto: 2 Presse)

Med en Weber Limkasse er et skift Leca Lettvegg-blokker klar på sekunder.

(foto: 3 Presse)

Med lim blir forbruket redusert med 90 prosent i forhold til ved bruk av murmørtel. Limtykkelsen er kun ca 5 mm.

(foto: 4 Presse)

Leca Lettvegg kan sparkles. Dette er enklere og raskere enn å pusse.

(foto: 5 Presse)

Tradisjonelle Leca-blokker erstattes nå av Leca Basic med not og fjær. Maksimal hurtighet oppnås ved bruk av Weber Mørtelkasse.